
PARLAMENTUL  ROMÂNIEI

 CAMERA DEPUTAŢILOR                                                  
	          COMISIA JURIDICĂ,

   DE DISCIPLINĂ ŞI IMUNITĂŢI
	
	           Bucureşti, 11 octombrie 2022
           Nr.4c-13/568/2022
           PLx 384/2022


A V I Z 
asupra

Proiectului de Lege pentru modificarea şi completarea Legii nr.4/2021 privind protecţia drepturilor persoanelor diagnosticate sau suspectate a fi diagnosticate cu boli sau afecţiuni alergice
În conformitate cu prevederile art.95 din Regulamentul Camerei Deputaţilor, Comisia juridică, de disciplină şi imunităţi a fost sesizată spre avizare, cu proiectul de Lege pentru modificarea şi completarea Legii nr.4/2021 privind protecţia drepturilor persoanelor diagnosticate sau suspectate a fi diagnosticate cu boli sau afecţiuni alergice, trimis cu adresa nr. PLx 384 din 20 iunie 2022, înregistrat la Comisia juridică, de disciplină şi imunităţi sub nr.4c-13/568 din 21 iunie 2022.
Potrivit prevederilor art. 75 alin. (1) din Constituția României, republicată, și ale art.91 din Regulamentul Camerei Deputaților, Camera Deputaților este Cameră decizională.
Proiectul de lege are ca obiect de reglementare modificarea şi completarea Legii nr.4/2021. Potrivit expunerii de motive, proiectul de lege are drept scop asigurarea oferirii de tratament egal şi nediscriminatoriu persoanelor cu boli şi afecţiuni alergice, prin flexibilizarea procesului de diagnosticare şi fluidizarea procesului de decontare a analizelor şi testelor necesare diagnosticării şi a procesului de acordare a dozei de adrenalină pentru autoinjectare persoanelor care prezintă risc de şoc anafilactic.
În şedinţa din data de 11 octombrie 2022, potrivit art. 63 din Regulamentul Camerei Deputaţilor, membrii Comisiei juridice, de disciplină şi imunităţi au examinat proiectul de lege supusă avizării și a avut în vedere avizul favorabil al Consililui Legislativ si avizul favorabil al Consiliului Economic și Social.
În urma dezbaterilor, Comisia juridică, de disciplină şi imunităţi a hotărât, cu majoritate de voturi, să acorde propunerii legislative, un aviz favorabil.
În raport de obiectul şi conţinutul reglementării, proiectul de lege face parte din categoria legilor ordinare.
                     PREŞEDINTE                                                   SECRETAR
            Laura Cătălina Vicol Ciorbă                              Ladányi László-Zsol

